
apstiprinĀts
 Daugavpils valstspilsētas pašvaldības Iepirkuma komisijas 
2026.gada 14.augusta sēdē, protokols Nr.2
Iepirkuma komisijas priekšsēdētāja
___________________ I. Leitāne

ATKLĀTA KONKURSA 
virs ES līmeņa

“Būvuzraudzības pakalpojumi Daugavpils valstspilsētas pašvaldības objektos”
Identifikācijas numurs DVP 2026/158
NOLIKUMS

Daugavpils, 2026.
I. Vispārīgā informācija
1. Iepirkuma procedūra, nosaukums, identifikācijas numurs: atklāts konkurss virs ES līmeņa “Būvuzraudzības pakalpojumi Daugavpils valstspilsētas pašvaldības objektos”, identifikācijas numurs: DVP 2026/158 (turpmāk tekstā – Konkurss).
2. Pasūtītāja nosaukums, adrese un citi rekvizīti:
	Pasūtītāja nosaukums:
	Daugavpils valstspilsētas pašvaldība

	Reģistrācijas numurs:
	90000077325

	Juridiskā adrese:
	Krišjāņa Valdemāra iela 1, Daugavpils, LV-5401

	Tālrunis, fakss:
	654 04338, 654 21941

	Elektroniskā pasta adrese:
	info@daugavpils.lv

	Kontaktpunkts;
	Daugavpils valstspilsētas pašvaldības iestādes 
“Daugavpils pašvaldības Centrālā pārvalde” 
Centralizēto iepirkumu nodaļa

	Kontaktpunkta adrese;
	Imantas iela 9-1B, Daugavpils, LV-5401

	Kontaktpersona:
	Vija Pļaskota (juridiskajos jautājumos)

	Tālruņa Nr.
	+371 654 04330

	Faksa Nr.
	+371 654 21941

	e-pasta adrese:
	vija.plaskota@daugavpils.lv

	Darba laiks:
	Pirmdiena
	08.00 - 12.00, 13.00 - 18.00

	
	Otrdiena

Trešdiena Ceturtdiena
	08.00 - 12.00, 13.00 - 17.00

	
	Piektdiena
	08.00 - 12.00, 13.00 - 16.00


II. Iepirkuma priekšmeta apraksts, 
apjoms, atbilstošākais CPV kods un daļas 
3. Iepirkuma priekšmets: būvuzraudzības pakalpojumi Daugavpils valstspilsētas pašvaldības objektos, atbilstoši katras Konkursa daļas tehniskajai specifikācijai un Konkursa nolikuma prasībām.
4. Iepirkuma priekšmets sadalīts 2 (divās) daļās:
4.1. Konkursa 1.daļa: “Būvuzraudzības veikšana objektā “Specializētās darbnīcas vides uzlabošana daudzfunkcionālā sociālo pakalpojumu centrā "Priedīte", Turaidas ielā 36, Daugavpilī”;

4.2. Konkursa 2.daļa: “Būvuzraudzības pakalpojumi būvobjektā “Daugavpils Valstspilsētas vidusskolas ēkas Tautas ielā 11, Daugavpilī, mācību vides modernizācija””.
5. Piedāvājumu var iesniegt vienā vai abās Konkursa daļās. Iesniedzot piedāvājumu abās Konkursa daļās vienlaicīgi, pretendents izvērtē iespēju, uzvaras gadījumā, vienlaicīgi tās izpildīt.

6. Iepirkuma priekšmeta detalizēts apraksts un apjoms ir noteikts Konkursa nolikumam pievienotajās tehniskajās specifikācijās (skat. Konkursa nolikuma 1.pielikumā Konkursa 1.daļai un 2.pielikumā Konkursa 2.daļai) un Būvniecības dokumentācijā (skat. Elektronisko iepirkumu sistēmā pie Konkursa dokumentiem ar nosaukumu “Tehnisko_specifikaciju_pielikumi”). 
7. CPV kods: 71247000-1 (Būvdarbu uzraudzība).
8. Būvuzraudzības pakalpojumi tiks veikti:

8.1. Konkursa 1.daļā: Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" ietvaros;
8.2. Konkursa 2.daļā: Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas ietvaros.
9. Konkursu plānots finansēt no Eiropas Savienības fonda līdzekļiem, pašvaldības budžeta līdzekļiem un/vai aizņēmuma. Līgums tiks parakstīts, ja tiks piešķirts iepriekš minētais finansējums. Ja finansējums netiks rasts, pasūtītājs ir tiesīgs pārtraukt Konkursu vai tās daļu un neslēgt līgumu.
III. Iepirkuma līguma izpildes laiks, vieta un svarīgākie nosacījumi
10. Konkurss paredz iepirkuma līguma slēgšanu ar vienu uzvarētāju katrā Konkursa daļā. 
11. Iepirkuma līguma izpildes laiku, vietu un svarīgākos nosacījumus paredz tehniskā specifikācija attiecīgajai Konkursa daļai (skat. Konkursa nolikuma 1.pielikumā Konkursa 1.daļai un 2.pielikumā Konkursa 2.daļai) un iepirkuma līguma projekts (skat. Konkursa nolikuma 8.pielikumā).
12. Iepirkuma līguma izpildes vieta: Konkursa 1.daļā: Daudzfunkcionālo sociālo pakalpojumu centrs "Priedīte", Turaidas ielā 36, Daugavpilī; Konkursa 2.daļā: Daugavpils Valstspilsētas vidusskolas ēka, Tautas ielā 11, Daugavpilī (sīkāk skat. attiecīgās Konkursa daļas tehniskās specifikācijas nosacījumus).
13. Paredzamais būvuzraudzības izpildes termiņš: Konkursa 1.daļā: 9 (deviņi) mēneši un Konkursa 2.daļā: 12 (divpadsmit) mēneši (līdz objekta nodošanai ekspluatācijā).
14. Pamatojoties uz Publisko iepirkumu likuma 46.panta piekto daļu tiek noteikts, ka atbildīgā būvuzraudzības veicēja pienākumus līguma ietvaros ir pienākums izpildīt pašam pretendentam vai vadošajam piegādātāju apvienības dalībniekam, norīkojot atbilstošas jomas atbildīgo būvuzraugu. Līguma slēgšanas gadījumā atbildīgajam būvuzraugam jābūt nodarbinātam pie atbildīgā būvuzraudzības veicēja.
15. Atbilstoši Būvniecības likuma 19.2panta sestajai daļai, būvuzraudzības veicējs saskaņā ar vispārīgajiem būvnoteikumiem un noslēgto līgumu nodrošina būvniecības ierosinātāja likumīgo interešu pārstāvību būvdarbu procesā, tai skaitā visa būvdarbu procesa uzraudzību kopumā un ikviena būvuzraudzības plānā noteiktā posma kontroli. Būvuzraudzības veicējs ir atbildīgs par apakšuzņēmēja veikto būvdarbu procesa uzraudzību un būvdarbu kontroli. Būvuzraudzības veicējs nav tiesīgs veikt būvuzraudzību, ja viņš un būvdarbu veicējs ir uzskatāmi par saistītām personām likuma “Par nodokļiem un nodevām” izpratnē […].
16. Iepirkuma līguma izpildē aizliegts ietvert Krievijas Federācijas un Baltkrievijas Republikas izcelsmes preces un pakalpojumus.
17. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
IV. Piedāvājumu iesniegšanas un atvēršanas vieta, datums un laiks
18. Pretendenti drīkst iesniegt piedāvājumus elektroniski tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem iepirkuma nolikuma prasībām.
19. Piedāvājumu iesniegšanas pēdējais termiņš: ne vēlāk kā līdz 2026.gada /diena/ /mēnesis/ (konkrētais datums ir atrodams EIS un IUB publikācijās), plkst. 10:00 pēc vietējā laika. 

20. Komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2026.gada /diena/ /mēnesis/ (konkrētais datums ir atrodams EIS un IUB publikācijās), plkst. 14.00.
21. Iepirkuma komisija atver elektroniski iesniegtos piedāvājumus elektronisko iepirkumu sistēmas e-konkursu apakšsistēmā, izmantojot elektroniskajā informācijas sistēmā pieejamos rīkus piedāvājumu elektroniskai atvēršanai. Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksām.

22. Piedāvājumu atvēršana notiek atklātā sanāksmē, iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā. Piedāvājumu vērtēšanu un lēmumu pieņemšanu iepirkuma komisija veic slēgtā sēdē.

23. Saskaņā ar Publisko iepirkumu likuma 39.panta ceturto daļu, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
24. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
25. Piedāvājumu vērtēšanu un lēmumu pieņemšanu komisija veic slēgtā sēdē.
V. Ieinteresēto piegādātāju sanāksme

26. Ieinteresēto piegādātāju sanāksme nav paredzēta. 
27. Piegādātājam ir tiesības ierosināt, lai tiek rīkota ieinteresēto piegādātāju sanāksme. 
28. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. 
29. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.
VI. Prasības attiecībā uz piedāvājuma noformējumu un iesniegšanu

30. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

30.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

30.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

30.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

31. Piedāvājums elektroniski jāparaksta pretendenta pārstāvēttiesīgajam vai pilnvarotajam pārstāvim. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 

32. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim.

33. Sagatavojot piedāvājumu, Pretendents ievēro, ka:

33.1. Pieteikuma veidlapa, tehniskais un finanšu piedāvājums ir jāaizpilda tikai elektroniski, atsevišķā elektroniskā dokumentā ar MS Office rīkiem lasāmā formātā;

33.2. Iesniedzot piedāvājumu, pretendents elektroniskā formā sagatavotos dokumentus paraksta ar drošu elektronisko parakstu vai Elektronisko iepirkumu sistēmas piedāvāto elektronisko parakstu, izņemot piedāvājuma nodrošinājumu;

33.3. Saskaņā ar Publisko iepirkumu likuma 38.panta astoto daļu, iesniedzot piedāvājumu vai pieteikumu elektroniski, kandidāts vai piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
34. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

35. Informācijas aizsardzības noteikumi: pretendents nodrošina, ka visa informācija, ko tas saņēmis no pasūtītāja tiek izmantota vienīgi piedāvājuma sagatavošanai un līguma izpildei.

36. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.

37. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 

38. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

39. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

40. Iesniedzot piedāvājumu, pretendents pilnībā atzīst visus iepirkuma nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

41. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

42. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.

VII.  Prasības piedāvājuma un saistību izpildes nodrošinājumam
43. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītajā kontā, bankas garantija vai apdrošināšanas sabiedrības polise par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai. 
44. Piedāvājuma nodrošinājums jāiesniedz vai jāiemaksā par labu Daugavpils valstspilsētas pašvaldībai.

45. Piedāvājuma nodrošinājuma summa: 
45.1. Konkursa 1.daļā - 150,00 euro (viens simts piecdesmit euro, 00 centi) apmērā;
45.2. Konkursa 2.daļā - 650,00 euro (seši simti piecdesmit euro, 00 centi) apmērā.
46. Piedāvājuma nodrošinājuma spēkā esības termiņš ir 6 (seši) mēneši, skaitot no piedāvājumu atvēršanas dienas.

47. Pretendents piedāvājuma nodrošinājuma dokumentu pievieno piedāvājumam (elektroniski). 

48. Piedāvājuma nodrošinājuma iesniegšanas veidi:
48.1. bankas izdota bankas garantija (piedāvājumam pievienojama bankas garantija, kas parakstīta  ar drošu elektronisko parakstu);
48.2. apdrošināšanas sabiedrības izdota polise (piedāvājumam pievienojama apdrošināšanas sabiedrības polise, kas parakstīta ar drošu elektronisko parakstu, un polises  apdrošināšanas prēmijas apmaksu apliecinošs dokuments);
48.3. piedāvājuma nodrošinājuma summas iemaksa kontā – līdz piedāvājumu iesniegšanas brīdim jāiemaksā Daugavpils valstspilsētas pašvaldības bankas norēķinu kontā: Valsts kase, n/k LV15TREL9802003052000, kods TRELLV22, kā maksājuma mērķi norādot: Piedāvājuma nodrošinājums atklātā konkursā “Būvuzraudzības pakalpojumi Daugavpils valstspilsētas pašvaldības objektos”, identifikācijas numurs DVP 2026/158, ___.daļā” (piedāvājumam pievienojams iemaksu apliecinošs dokuments).
49. Pretendents piedāvājuma nodrošinājuma dokumentu pievieno piedāvājumam (elektroniski). 

50. Piedāvājuma nodrošinājums ir spēkā īsākajā no šādiem termiņiem:

50.1. iepirkuma procedūras dokumentos noteiktajā minimālajā piedāvājuma nodrošinājuma spēkā esības termiņā;

50.2. līdz dienai, kad pretendents iesniedz līguma nodrošinājumu pēc līguma noslēgšanas;

50.3. līdz iepirkuma līguma noslēgšanai.

51. Nodrošinājuma devējs izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:

51.1. pretendents atsauc savu piedāvājumu, kamēr ir spēkā piedāvājuma nodrošinājums;

51.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;

51.3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.

52. Piedāvājums, kam nebūs piedāvājuma nodrošinājuma, vai tiks iesniegts neatbilstošs piedāvājuma nodrošinājums, tiks atzīts par neatbilstošu konkursa prasībām un tiks noraidīts.

53. Pretendentu iemaksātais piedāvājuma nodrošinājums tiks atmaksāts mēneša laikā pēc tam, kad ir iestājies īsākais no piedāvājuma nodrošinājuma spēkā esības termiņa gadījumiem.

54. Prasības līguma saistību izpildes nodrošinājumam: atbilstoši Līguma projekta 4.4. - 4.9.punkta nosacījumiem.
VIII. Izslēgšanas noteikumi un pārbaudes kārtība
55. Komisija pārbaudīs Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā (skat. https://likumi.lv/doc.php?id=287760) noteiktos izslēgšanas iemeslus, kā arī Starptautisko un Latvijas Republikas nacionālo sankciju likuma 11.1 panta pirmajā daļā (skat. https://likumi.lv/doc.php?id=280278) noteiktos izslēgšanas iemeslus.  Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā. Publisko iepirkumu likuma 42.panta otrās daļas 8. un 9.punktā noteiktie alternatīvie izslēgšanas nosacījumi netiks piemēroti.
56. Publisko iepirkumu likuma 42.panta otrajā daļā minētie izslēgšanas iemesli attiecas arī uz jebkuru no šādām personām:
56.1. uz personālsabiedrības biedru, ja pretendents ir personālsabiedrība;
56.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
56.3. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;
56.4. Publisko iepirkumu likuma 42.panta otrās daļas 1., 2. un 3. punkts  – uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
56.5. Publisko iepirkumu likuma 42.panta otrās daļas 1., 2. un 11. punkts – uz pretendenta patieso labuma guvēju.
57. Uzticamības nodrošināšanas nosacījumus un pārbaudes kārtību nosaka Publisko iepirkumu likuma 43.pants.
58. Komisija pārbaudīs vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
IX. Prasības attiecībā uz pretendenta iespējām veikt profesionālo darbību, saimniecisko un finansiālo stāvokli, tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
59. Pretendents sagatavo un iesniedz piedāvājumu, ievērojot normatīvo aktu prasības un šī Konkursa nolikuma nosacījumus.
60. Piedāvājuma saturs Elektronisko iepirkumu sistēmas (EIS) vidē: 
60.1. pieteikums saskaņā ar Konkursa nolikuma 3.pielikumu;
60.2. elektroniski parakstīts piedāvājuma nodrošinājums saskaņā ar Konkursa nolikuma 48.punkta prasībām (gadījumā, ja nodrošinājumu iesniedza apdrošināšanas sabiedrība, ir jāpievieno arī dokuments, kas apliecina apdrošināšanas prēmijas samaksu; gadījumā, ja piedāvājuma nodrošinājums ir iemaksāts Daugavpils valstspilsētas pašvaldības bankas kontā, ir jāpievieno dokuments, kas apliecina maksājuma veikšanu);
60.3. kvalifikācijas (atlases) dokumenti saskaņā ar Konkursa nolikuma 61.punktu;
60.4. tehniskais piedāvājums saskaņā ar Konkursa nolikuma 62.punktu;
60.5. finanšu piedāvājums saskaņā ar Konkursa nolikuma 63.punktu.
61. Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:
	Nr.
	Pretendentu kvalifikācijas prasības
	Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām

	61.1.
	Prasība vienādi attiecas uz

Konkursa 1.daļu un 2.daļu.
Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).

	Latvijas Republikā reģistrēta vai pastāvīgi dzīvojoša pretendenta reģistrācijas faktu komisija pārbaudīs Latvijas Republikas Uzņēmumu reģistrā www.ur.gov.lv vai www.lursoft.lv.
Ārvalstī reģistrētam vai pastāvīgi dzīvojošam pretendentam reģistrācija ir jāapliecina atbilstoši attiecīgās ārvalsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu) kā arī jāiesniedz: 

•
attiecīgās kompetentās valsts institūcijas izsniegts dokuments, kas apliecina, ka pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra;

•
 kompetentas attiecīgās ārvalsts institūcijas izsniegtu izziņu par pretendenta amatpersonām (valdes, padomes sastāvs, patiesie labuma guvēji), bet ja šādi dokumenti netiek izsniegti – izdruku no publiska reģistra;

•
 pretendenta apliecinājumu, ka ziņas par pretendenta amatpersonām un patiesajiem labuma guvējiem ir aktuālas.

	61.2.
	Prasība vienādi attiecas uz

Konkursa 1.daļu un 2.daļu.
Pretendentam jābūt reģistrētam Latvijas Republikas Būvkomersantu reģistrā vai attiecīgā ārvalsts reģistrā un tiesīgam izpildīt konkursa priekšmetā paredzētos pakalpojumus.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks pakalpojumus, kuru veikšanai nepieciešama reģistrēšana, licencēšana vai sertificēšana.


	Latvijas Republikā reģistrēta komersanta (šī punkta izpratnē arī pretendents, personālsabiedrības biedrs, piegādātāju apvienības dalībnieks, apakšuzņēmējs)  reģistrācijas faktu Latvijas Republikas Būvkomersantu reģistrā un tā tiesības sniegt  konkursa priekšmetā paredzētos pakalpojumu, iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 

Ārvalstī reģistrētam vai pastāvīgi dzīvojošam pretendentam jāiesniedz: 

· kompetentas attiecīgās ārvalsts institūcijas izsniegts dokuments, kas apliecina, ka pretendents ir reģistrēts attiecīgā ārvalsts reģistrā un tiesīgs izpildīt konkursa priekšmetā paredzētos pakalpojumus,  atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra, vai pretendenta skaidrojumu, ka attiecīgās ārvalsts normatīvie akti neparedz atsevišķu reģistrāciju. 

· pretendenta apliecinājums, ka pēc pasūtītāja aicinājuma spēkā esošajos normatīvajos aktos noteiktajā kārtībā un termiņā tas reģistrēsies Latvijas Republikas Būvkomersantu reģistrā, lai varētu izpildīt iepirkuma līguma prasības.

· Lai izpildītu šī punkta prasības, pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura (informāciju norāda Konkursa nolikuma 5.pielikumā). Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	61.3.
	Prasība attiecas uz Konkursa 1.daļu
Pretendents iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) ir kvalitatīvi un atbilstoši pasūtītāja prasībām izpildījis vienu vai vairākus būvuzraudzības pakalpojumus būvdarbiem
, kas ir pilnībā pabeigti un nodoti ekspluatācijā institūcijai, kura pilda būvvaldes funkcijas, un izpildīts vismaz viens no minētajiem punktiem: 

61.3.1. izpildīts būvuzraudzības pakalpojums publiskas ēkas
 vai tās daļas vienkāršota atjaunošanai
 vai vienkāršota pārbūvei
 vai  atjaunošanai
, kura ietvaros veikta būvuzraudzība par  apkures sistēmas, ūdensapgādes, kanalizācijas sistēmu un elektrotīklu būvdarbiem, kā arī  būvdarbu kopējā vērtība, kuriem veikta būvuzraudzība bija vismaz 200 000 EUR (divi simti tūkstoši euro 00 centi) bez PVN;

61.3.2. izpildīts būvuzraudzības pakalpojums publiskas ēkas vai tās daļas pārbūvei
, kura ietvaros veikta būvuzraudzība par  apkures sistēmas, ūdensapgādes, kanalizācijas sistēmu un elektrotīklu būvdarbiem, kā arī  būvdarbu kopējā vērtība, kuriem veikta būvuzraudzība bija vismaz 150 000 EUR (simti piectesmit tūkstoši euro 00 centi) bez PVN;

61.3.3. izpildīts būvuzraudzības pakalpojums publiskas ēkas jaunbūvei, kura ietvaros veikta būvuzraudzība par  apkures sistēmas, ūdensapgādes, kanalizācijas sistēmu un elektrotīklu būvdarbiem, kā arī  būvdarbu kopējā vērtība, kuriem veikta būvuzraudzība bija vismaz 150 000 EUR (simti piectesmit tūkstoši euro 00 centi) bez PVN.
	Lai apliecinātu Konkursa nolikuma 61.3.punktā noteiktās kvalifikācijas prasības izpildi, pretendents kvalifikācijas aprakstā (skat. Konkursa nolikuma 5.pielikumā) sniedz informāciju par iepriekšējo piecu gadu periodā kvalitatīvi izpildītajiem līgumiem, kas apliecina pretendenta pieredzi. 

Pieredzes apliecināšanai pievieno (pēc izvēles):
- dokumenta par veikto būvdarbu nodošanu ekspluatācijā (akts par būves pieņemšanu ekspluatācijā vai līdzvērtīgs) kopiju;
un/vai

- attiecīgas atsauksmes;
un/vai

- citus dokumentus, kas apliecina iegūto pieredzi.
Ārvalstu pretendenti iesniedz attiecīgus līdzvērtīgus dokumentus.
Ja piedāvājumu iesniedz piegādātāju apvienība vai pilnsabiedrība, prasību jāapliecina vismaz tam piegādātāju apvienības dalībniekam, kurš uzņemsies līguma vadību un nodarbinās atbildīgo būvuzraugu.

	61.4.
	Prasība attiecas uz Konkursa 2.daļu 

Pretendents iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) ir izpildījis vienu vai vairākus būvuzraudzības pakalpojumus būvdarbiem, kas ir pilnībā pabeigti un nodoti ekspluatācijā normatīvajos aktos noteiktajā kārtībā, un atbilst vismaz vienai no šādām prasībām: 

61.4.1. Izpildīts būvuzraudzības pakalpojums publiskas ēkas
 jaunbūvei, kuras ietvaros veikta būvuzraudzība, tai skaitā apkures sistēmas, ūdensapgādes, kanalizācijas sistēmu un elektrotīklu būvdarbiem, un  būvdarbu kopējā vērtība, kuriem veikta būvuzraudzība, ir bijusi vismaz 500 000 EUR (pieci simti tūkstoši euro 00 centi) bez PVN;
61.4.2. izpildīts būvuzraudzības pakalpojums publiskas ēkas vai tās daļas pārbūvei
, kuras ietvaros veikta būvuzraudzība, tai skaitā apkures sistēmas, ūdensapgādes, kanalizācijas sistēmu un elektrotīklu būvdarbiem, un  būvdarbu kopējā vērtība, kuriem veikta būvuzraudzība, ir bijusi vismaz 500 000 EUR (pieci simti tūkstoši euro 00 centi) bez PVN;
61.4.3. izpildīts būvuzraudzības pakalpojums publiskas ēkas vai tās daļas atjaunošanai
, kuras ietvaros veikti vienkāršotas pārbūves būvdarbi
, kas saistīti ar ailām, kuras ietvaros veikta būvuzraudzība, tai skaitā apkures sistēmas, ūdensapgādes, kanalizācijas sistēmu un elektrotīklu būvdarbiem, un  būvdarbu kopējā vērtība, kuriem veikta būvuzraudzība, ir bijusi vismaz 700 000 EUR (septiņi simti tūkstoši euro 00 centi) bez PVN.
	Lai apliecinātu Konkursa nolikuma 61.4.punktā noteiktās kvalifikācijas prasības izpildi, pretendents kvalifikācijas aprakstā (skat. Konkursa nolikuma 5.pielikumā) sniedz informāciju par iepriekšējo piecu gadu periodā kvalitatīvi izpildītajiem līgumiem, kas apliecina pretendenta pieredzi. 

Pieredzes apliecināšanai pievieno (pēc izvēles):
- dokumenta par veikto būvdarbu nodošanu ekspluatācijā (akts par būves pieņemšanu ekspluatācijā vai līdzvērtīgs) kopiju;
un/vai

- attiecīgas atsauksmes;
un/vai

- citus dokumentus, kas apliecina iegūto pieredzi.
Ārvalstu pretendenti iesniedz attiecīgus līdzvērtīgus dokumentus.
Ja piedāvājumu iesniedz piegādātāju apvienība vai pilnsabiedrība, prasību jāapliecina vismaz tam piegādātāju apvienības dalībniekam, kurš uzņemsies līguma vadību un nodarbinās atbildīgo būvuzraugu.

	61.5.
	Prasība attiecas uz Konkursa 1.daļu
Pretendents iesniedz būvspeciālistu sarakstu, kuri veiks paredzētos pakalpojumus , tajā skaitā nodrošina vismaz šādu būvspeciālistu piesaisti:

61.5.1. atbildīgais būvuzraugs, sertificēts būvspeciālists kurš ir tiesīgs veikt ēku būvdarbu būvuzraudzību un kurš iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) kā atbildīgais būvuzraugs ir izpildījis būvuzraudzības pakalpojumu būvdarbiem  (vienu vai vairākus), kas ir pilnībā pabeigti un nodoti ekspluatācijā institūcijai, kura pilda būvvaldes funkcijas, un izpildīts vismaz viens no minētajiem punktiem: 

- izpildīts būvuzraudzības pakalpojums publiskas ēkas
 vai tās daļas vienkāršota atjaunošanai
 vai vienkāršota pārbūvei
 vai  atjaunošanai
, kur būvdarbu kopējā vērtība, kuriem veikta būvuzraudzība bija vismaz 200 000 EUR (divi simti tūkstoši euro 00 centi) bez PVN;

- izpildīts būvuzraudzības pakalpojums publiskas ēkas vai tās daļas pārbūvei
, kur būvdarbu kopējā vērtība, kuriem veikta būvuzraudzība bija vismaz 150 000 EUR (simti piecdesmit tūkstoši euro 00 centi) bez PVN;

- izpildīts būvuzraudzības pakalpojums publiskas ēkas jaunbūvei, kur būvdarbu kopējā vērtība, kuriem veikta būvuzraudzība bija vismaz 150 000 EUR (simti piecdesmit tūkstoši euro 00 centi) bez PVN.

61.5.2. sertificēto būvspeciālistu, kurš ir tiesīgs veikt ūdensapgādes un kanalizācijas sistēmu (ieskaitot ugunsdzēsības sistēmas) būvdarbu būvuzraudzību;
61.5.3. sertificēto būvspeciālistu, kurš ir tiesīgs veikt siltumapgādes, ventilācijas un gaisa kondicionēšanas sistēmu būvdarbu būvuzraudzību;
61.5.4. sertificēto būvspeciālistu, kurš ir tiesīgs veikt elektroietaišu līdz 1 kV izbūves darbu būvuzraudzību;
61.5.5. sertificēto būvspeciālistu, kurš ir tiesīgs veikt elektronisko sakaru sistēmu un tīklu būvdarbu būvuzraudzību. 
	Iepirkuma līgumā iesaistāmā personāla  saraksts atbilstoši Konkursa nolikuma 5.pielikumam.

Pretendents pievieno katra speciālista, kurš nav pretendenta darbinieks, rakstisku apliecinājumu par piekrišanu piedalīties iepirkuma līguma izpildē saskaņā ar Konkursa nolikuma 6.pielikumu.
Speciālista reģistrācijas faktu Latvijas Republikas Būvkomersantu reģistrā un tā tiesības sniegt konkursa priekšmetā paredzētos pakalpojumus, iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 

Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.

Pretendentam, piesaistot ārvalstu būvuzraugu, jāiesniedz apliecinājums, ka tā piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (ja attiecināms). Līguma slēgšanas tiesību piešķiršanas gadījumā pretendentam ir jāiesniedz informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.

Punkta prasību skatīt kopsakarā ar Konkursa nolikuma 14.punktu.
Lūdzam ņemt vērā, ka iepirkuma līguma izpildes laikā pretendents varēs nomainīt  piedāvājumā norādītos speciālistus un apakšuzņēmējus vienīgi ar pasūtītāja rakstveida piekrišanu.

Attiecībā uz iepirkuma līguma izpildē iesaistītā personāla un apakšuzņēmēju nomaiņu pasūtītājs ievēro Publisko iepirkumu likuma 62.panta regulējumu.

	61.6.
	Prasība attiecas uz Konkursa 2.daļu 
Pretendents iesniedz būvspeciālistu sarakstu, kuri veiks paredzētos pakalpojumus, un nodrošina vismaz šādu būvspeciālistu piesaisti:

61.6.1. atbildīgais būvuzraugs, sertificēts būvspeciālists, kurš ir tiesīgs veikt ēku būvdarbu būvuzraudzību un kurš iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) ir bijis atbildīgais būvuzraugs vismaz vienā pilnībā pabeigtā un normatīvajos aktos noteiktajā kārtībā ekspluatācijā nodotā būvobjektā, kas atbilst vismaz vienai no šādām prasībām: 

- publiskas ēkas jaunbūve, kuras būvdarbu kopējā vērtība, kuriem veikta būvuzraudzība, ir bijusi vismaz 500 000 EUR (pieci simti tūkstoši euro 00 centi) bez PVN; 

- publiskas ēkas vai tās daļas pārbūve, kuras būvdarbu kopējā vērtība, kuriem veikta būvuzraudzība, ir bijusi vismaz 500 000 EUR (pieci simti tūkstoši euro un 00 centi) bez PVN;

- publiskas ēkas vai tās daļas atjaunošana, kuras ietvaros veikti vienkāršotas pārbūves būvdarbi, kas saistīti ar ailām, un būvdarbu kopējā vērtība, kuriem veikta būvuzraudzība, ir bijusi vismaz 700 000 EUR (septiņi simti tūkstoši euro un 00 centi) bez PVN.

61.6.2. sertificēts būvspeciālists, kurš ir tiesīgs veikt ūdensapgādes un kanalizācijas sistēmu (ieskaitot ugunsdzēsības sistēmas) būvdarbu būvuzraudzību;
61.6.3. sertificēts būvspeciālists, kurš ir tiesīgs veikt siltumapgādes, ventilācijas un gaisa kondicionēšanas sistēmu būvdarbu būvuzraudzību;
61.6.4. sertificēts būvspeciālists, kurš ir tiesīgs veikt elektroietaišu līdz 1 kV izbūves darbu būvuzraudzību;
61.6.5. sertificēts būvspeciālists, kurš ir tiesīgs veikt elektronisko sakaru sistēmu un tīklu būvdarbu būvuzraudzību. 

	Iepirkuma līgumā iesaistāmā personāla  saraksts atbilstoši Konkursa nolikuma 5.pielikumam.

Pretendents pievieno katra speciālista, kurš nav pretendenta darbinieks, rakstisku apliecinājumu par piekrišanu piedalīties iepirkuma līguma izpildē saskaņā ar Konkursa nolikuma 6.pielikumu.
Speciālista reģistrācijas faktu Latvijas Republikas Būvkomersantu reģistrā un tā tiesības sniegt konkursa priekšmetā paredzētos pakalpojumus, iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 

Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.

Pretendentam, piesaistot ārvalstu būvuzraugu, jāiesniedz apliecinājums, ka tā piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (ja attiecināms). Līguma slēgšanas tiesību piešķiršanas gadījumā pretendentam ir jāiesniedz informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.

Punkta prasību skatīt kopsakarā ar Konkursa nolikuma 14.punktu.
Lūdzam ņemt vērā, ka iepirkuma līguma izpildes laikā pretendents varēs nomainīt  piedāvājumā norādītos speciālistus un apakšuzņēmējus vienīgi ar pasūtītāja rakstveida piekrišanu.

Attiecībā uz iepirkuma līguma izpildē iesaistītā personāla un apakšuzņēmēju nomaiņu pasūtītājs ievēro Publisko iepirkumu likuma 62.panta regulējumu.

	Attiecībā uz pretendenta personām, uz kuru iespējām tas balstās

	61.7.
	Prasība vienādi attiecas uz

Konkursa 1.daļu un 2.daļu.
Atbilstoši Publisko iepirkumu likuma 46.panta ceturtajai daļai, pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura (informāciju norāda Konkursa nolikuma 5.pielikumā). Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Pretendentam jāiesniedz:

· pretendenta kvalifikācijas apraksts saskaņā ar Konkursa nolikuma 5.pielikumu;

· personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, norādot konkrētos darba uzdevumus, kurus izpildīs persona, uz kuras iespējām balstās un to apmēru euro no kopējā līguma vērtības.

	Attiecībā uz pretendenta apakšuzņēmējiem

	61.8.
	Prasība vienādi attiecas uz

Konkursa 1.daļu un 2.daļu.
Pretendents savā piedāvājumā norāda visus tos apakšuzņēmējus (arī apakšuzņēmēju apakšuzņēmējus), kuru sniedzamo pakalpojumu vērtība ir 10 000,00 euro no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. 

Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās (apakšuzņēmēja) nolīgta persona, kura veic būvdarbus vai sniedz pakalpojumus iepirkuma līguma izpildei.

Publisko iepirkuma likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem  apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.


	Pretendentam jāiesniedz: 

· pretendenta kvalifikācijas apraksts saskaņā ar nolikuma 5.pielikumu;
· apakšuzņēmēja apliecinājums par tā gatavību veikt tam izpildei nododamo līguma daļu. 
· pretendents norāda konkrētos darba uzdevumus, kurus izpildīs apakšuzņēmējs un to apmēru euro no kopējā līguma vērtības. 
· Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību.


62. Prasības attiecībā uz pretendenta iesniedzamo tehnisko piedāvājumu
	Prasība vienādi attiecas uz

Konkursa 1.daļu un 2.daļu.
Tehniskais piedāvājums


	Pretendentam jāiesniedz tehniskais piedāvājums saskaņā ar Konkursa nolikuma 4.pielikumu. 

Tehniskajam piedāvājumam pievieno parakstītu tehnisko specifikāciju un iesniedz provizorisku Darbu izpildes grafiku (mēnešos) tabulas veidā, brīvā formā. Grafiks jāsagatavo ievērojot iepirkuma nolikumā noteiktos termiņus.


63. Prasības attiecībā uz pretendenta iesniedzamo finanšu piedāvājumu
	Prasība vienādi attiecas uz

Konkursa 1.daļu un 2.daļu.
Finanšu piedāvājums


	Pretendents savā piedāvājumā norāda kopējo izmaksu summu, kuru norāda euro bez pievienotās vērtības nodokļa. Summu norāda ar precizitāti divi cipari aiz komata. Kopējo izmaksu summā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā specifikācijā minētos pakalpojumus.

Pretendentam jāiesniedz finanšu piedāvājums saskaņā ar Konkursa nolikuma 7.pielikumu.


64. Papildus prasības attiecībā uz piegādātāju apvienībām:
64.4. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt norādītam, kādas juridiskās personas ir apvienojušās piegādātāju apvienībā, piegādātāju apvienības (sabiedrības) vadošo (atbildīgo) dalībnieku, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.

64.5. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

64.6. Pretendents ņem vērā, ka gadījumā, ja piedāvājumu iesniedz piegādātāju apvienība, kura paredzējusi būt ģenerāluzņēmējs, tad piegādātāju apvienība nevar izvēlēties iespēju slēgt sabiedrības līgumu (ņemot vērā, ka Latvijas Republikas Būvkomersantu reģistrā ir iespējams reģistrēt tikai attiecīgi reģistrētu pilnsabiedrību vai komandītsabiedrību (nevis personu apvienību, kas noslēgusi sabiedrības līgumu)).  Savukārt gadījumā, ja visi piegādātāju apvienības dalībnieki ir reģistrēti Būvkomersantu reģistrā vai arī kādam no apvienības dalībniekiem šāda reģistrācija nav nepieciešama saskaņā ar normatīvo regulējumu (proti, attiecīgais piegādātāju apvienības dalībnieks nepiedalīsies būvuzraudzības veikšanā (nesniegs būvuzraudzības pakalpojumus)), tad ir pieļaujams, ka piegādātāju apvienības biedru starpā tiek slēgts sabiedrības līgums, attiecīgi vienojoties par atbildības sadalījumu un to, kurš no biedriem būs galvenais būvuzraugs (uzņemsies līguma vadību). Pirmajā gadījumā līgums tiek slēgts ar personālsabiedrību, kas vienlaikus būs galvenais būvuzraudzības veicējs, otrajā - līgums tiek slēgts ar visiem piegādātāju apvienības dalībniekiem, no kuriem viens būs galvenais būvuzraudzības veicējs. 

65. Prasība pretendentam iesniegt būvdarbos vai pakalpojumu sniegšanā iesaistīto apakšuzņēmēju sarakstu atbilstoši Publisko iepirkumu likuma 63.panta ceturtajai daļai:
65.4. pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus;
65.5. Pasūtītājs pieprasa, lai iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
X. Eiropas vienotais iepirkuma procedūras dokuments
66. Pasūtītājs pieņem Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu pretendenta vai kandidāta atbilstībai nolikumā noteiktajām pretendentu kvalifikācijas prasībām. 
67. Ja Pretendents izvēlēsies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo pakalpojumu vērtība ir vismaz 10 000 euro. Piegādātāju apvienībai jāiesniedz atsevišķu EVIPD par katru tās dalībnieku.
68. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
69. Ja Pretendents, kurš būtu uzaicināms iesniegt sākotnējo piedāvājumu, ir iesniedzis EVIPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
70. EVIPD veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē http://espd.eis.gov.lv/. Pretendentam, iesniedzot EVIPD veidlapu, jāaizpilda III daļas “Izslēgšanas iemesli” A līdz D punkti, kā arī IV daļas “Atlases kritēriji” A un C punkts, saskaņā ar nolikuma kvalifikācijas (atlases) prasībām”.
XI. Apakšuzņēmēji
71. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

72. Pretendents savā piedāvājumā, katrai daļai atsevišķi, norāda visus paredzamos apakšuzņēmējus, kuru veicamo būvdarbu vai sniedzamo pakalpojumu vērtība pārsniedz 10 000 euro un katram šādam apakšuzņēmējam izpildei nododamo līguma daļu. Par apakšuzņēmējiem uzskata arī apakšuzņēmēju apakšuzņēmējus. 
73. Ja pretendents paredz apakšuzņēmēja piesaisti, tas pievieno apakšuzņēmēja apliecinājumu vai vienošanos par sadarbību līguma konkrētās daļas izpildē saskaņā ar Nolikuma 61.8.punkta nosacījumiem.
74. Iepirkuma procedūrā izraudzītais pretendents (iepirkuma līguma puse) nav tiesīgs bez saskaņošanas ar pasūtītāju veikt piedāvājumā norādītā apakšuzņēmēja nomaiņu un iesaistīt papildu apakšuzņēmējus iepirkuma līguma izpildē. Izpildītājam ir pienākums saskaņot ar pasūtītāju papildu personāla iesaistīšanu iepirkuma līguma izpildē.
75. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
75.4. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
75.5. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
75.6. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
75.7. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
76. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
77. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.
XII. Piedāvājumu izvērtēšanas kritēriji
78. Piedāvājuma izvēles kritērijs ir normatīvo aktu un Konkursa nolikuma prasībām atbilstošs saimnieciski visizdevīgākais piedāvājums, kuru nosaka, ņemot vērā tikai cenu. Par saimnieciski visizdevīgāko piedāvājumu Katrā Konkursa daļā tiks atzīts piedāvājums ar viszemāko cenu.
79. Ja pirms tam, kad pasūtītājs pieņems lēmumu par līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds saskaņā ar noteiktajiem vērtēšanas kritērijiem, tad pasūtītājs izvēlas pretendentu, kura piedāvātajam atbildīgajam būvuzraugam ir pieredze būvdarbu vērtības ziņā lielākā objektā (ņemot vērā konkursa piedāvājumā sniegtās ziņas par pieredzes objektiem un būvdarbu izmaksām). Izņēmuma gadījumos pasūtītājs ir tiesīgs rīkot atklātu izlozi, uzaicinot tajā piedalīties līdzvērtīgus piedāvājumus iesniegušos pretendentus. Noteikumi par izlozes norises kārtību tiks apstiprināti atsevišķi un pirms izlozes norises tiks nosūtīti attiecīgajiem pretendentiem.
80. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
81. Iepirkuma komisija:

81.4. pārbaudīs piedāvājumu nodrošinājumus atbilstoši Konkursa nolikumā norādītajām prasībām;

81.5. veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;

81.6. pārbaudīs tehniskā piedāvājuma atbilstību tehniskās specifikācijas prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju;

81.7. pārbaudīs finanšu piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot finanšu piedāvājumu un tāmes. Pārbaudīs un vajadzības gadījumā izlabos aritmētiskās kļūdas;

81.8. noteiks pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības un pieņems starplēmumu par iespējamu līguma slēgšanas tiesību piešķiršanu;

81.9. veiks pārbaudi par Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.daļā noteiktajiem izslēgšanas iemesliem. Komisija pārbaudīs arī Starptautisko un Latvijas Republikas nacionālo sankciju likuma 11.1 panta pirmajā daļā noteiktos izslēgšanas iemeslus un Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
81.10. pieņems lēmumu par uzvarētāju.
82. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
83. Piedāvājumi, kas iesniegti pēc uzaicinājumā norādītā termiņa, netiks vērtēti.
XIII. Norāde par piedāvājuma variantiem
84. Pretendents nav tiesīgs iesniegt piedāvājuma variantus.
XIV. Citi noteikumi
85. Iepirkuma komisija darbojas saskaņā ar Publisko iepirkumu likuma un šī Konkursa nolikuma prasībām. Savus lēmumus komisija pieņem sēžu laikā.
86. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
87. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu. Komisijas priekšsēdētāja prombūtnes laikā tā pienākumus pilda komisijas priekšsēdētāja vietnieks.
88. Pretendentiem ir pastāvīgi jāseko līdzi aktuālajai informācijai mājas lapā par konkrēto konkursu, tajā skaitā publicētajām komisijas atbildēm, skaidrojumiem un konkursa dokumentācijas grozījumiem.
89. Informācijas apmaiņa starp pasūtītāju un piegādātājiem notiek pa pastu, faksu vai elektroniski (saskaņā ar Publisko iepirkumu likuma 38.panta trešās, ceturtās, sestās un astotās daļas nosacījumiem) atkarībā no pasūtītāja izvēles.
90. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Iepirkuma komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
91. Paziņojot par iepirkuma līguma slēgšanu un informējot kandidātus un pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un pretendenti.
92. Papildu informāciju Iepirkuma komisija nosūta piegādātājam vai kandidātam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu. 
93. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
94. Pretendents nodrošina, lai piedāvājums tiktu noformēts atbilstoši Konkursa nolikuma prasībām. Katrs pretendents, iesniedzot pieteikumu, apņemas ievērot visus Konkursa nolikumā minētos nosacījumus.
95. Pretendents nodrošina, ka visa informācija, ko tas saņēmis no pasūtītāja tiek izmantota vienīgi piedāvājuma sagatavošanai un līguma izpildei.
96. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
Pielikumā:

1. Tehniskā specifikācija Konkursa 1.daļai.
2. Tehniskā specifikācija Konkursa 2.daļai.
3. Pieteikuma veidne.
4. Tehniskā piedāvājuma veidne.
5. Pretendenta kvalifikācijas apraksta veidne. 

6. Būvuzrauga apliecinājuma veidne.
7. Finanšu piedāvājuma veidne.
8. Līguma projekts.
� Būvdarbi – atbilstoši Būvniecības likuma 09.07.2013. 1. panta (2) daļu, būvniecības procesa sastāvdaļa, darbi, kurus veic būvlaukumā vai būvē, lai radītu būvi, novietotu iepriekš izgatavotu būvi vai tās daļu, pārbūvētu, atjaunotu, restaurētu, iekonservētu, nojauktu būvi vai ierīkotu inženiertīklu.


� Publiska  ēka - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.28. punktam, ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Publiska telpa - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.29. punktam, nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).


� Vienkāršota atjaunošana- atbilstoši Ministru kabineta 01.10.2024.  noteikumu Nr. 529 “ Ēku būvnoteikumi” 5.15. punktam, būvdarbi, kuru rezultātā ēkā vai tās daļā veic funkcionālus vai tehniskus uzlabojumus, nemainot ēkas nolietojušos nesošos elementus vai konstrukcijas, būvapjomu un lietošanas veidu un neskarot ēkas fasādi.


�Vienkāršota pārbūve- atbilstoši Ministru kabineta 02.09.2014. noteikumu Nr.529 “Ēku būvnoteikumi” 1.16.punktam, būvdarbi, kuru rezultātā ēkas nesošajās konstrukcijās veic ailu (piemēram, logu, durvju, lūku, inženiertīklu šahtu vai šķērsojumu) jaunu būvniecību, pārbūvi vai nojaukšanu, kā arī ēkas ārējo kāpņu, pandusa vai terases jaunu būvniecību, pārbūvi vai nojaukšanu.


�Atjaunošana – atbilstoši Būvniecības likuma 1. panta ceturtajai daļai, būvdarbi, kuru rezultātā ir nomainīti nolietojušies būves nesošie elementi vai konstrukcijas vai veikti funkcionāli vai tehniski uzlabojumi, nemainot būves apjomu vai nesošo elementu nestspēju. Būve – atbilstoši Būvniecības likuma 1. panta trešajai daļai, būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids.


� Pārbūve – atbilstoši Būvniecības likuma 09.07.2013. 1. panta (9) daļu, būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu. 





� Publiska  ēka - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.28. punktam, ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Publiska telpa - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.29. punktam, nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).


�Pārbūve – atbilstoši Būvniecības likuma 09.07.2013. 1. panta (9) daļu, būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu. 


�Atjaunošana – atbilstoši Būvniecības likuma 1. panta ceturtajai daļai, būvdarbi, kuru rezultātā ir nomainīti nolietojušies būves nesošie elementi vai konstrukcijas vai veikti funkcionāli vai tehniski uzlabojumi, nemainot būves apjomu vai nesošo elementu nestspēju. Būve – atbilstoši Būvniecības likuma 1. panta trešajai daļai, būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids;


� Vienkāršota pārbūve- atbilstoši Ministru kabineta 02.09.2014. noteikumu Nr.529 “Ēku būvnoteikumi” 1.16.punktam, būvdarbi, kuru rezultātā ēkas nesošajās konstrukcijās veic ailu (piemēram, logu, durvju, lūku, inženiertīklu šahtu vai šķērsojumu) jaunu būvniecību, pārbūvi vai nojaukšanu, kā arī ēkas ārējo kāpņu, pandusa vai terases jaunu būvniecību, pārbūvi vai nojaukšanu.


� Publiska  ēka - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.28. punktam, ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Publiska telpa - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.29. punktam, nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).


� Vienkāršota atjaunošana- atbilstoši Ministru kabineta 01.10.2024.  noteikumu Nr. 529 “ Ēku būvnoteikumi” 5.15. punktam, būvdarbi, kuru rezultātā ēkā vai tās daļā veic funkcionālus vai tehniskus uzlabojumus, nemainot ēkas nolietojušos nesošos elementus vai konstrukcijas, būvapjomu un lietošanas veidu un neskarot ēkas fasādi.


�Vienkāršota pārbūve- atbilstoši Ministru kabineta 02.09.2014. noteikumu Nr.529 “Ēku būvnoteikumi” 1.16.punktam, būvdarbi, kuru rezultātā ēkas nesošajās konstrukcijās veic ailu (piemēram, logu, durvju, lūku, inženiertīklu šahtu vai šķērsojumu) jaunu būvniecību, pārbūvi vai nojaukšanu, kā arī ēkas ārējo kāpņu, pandusa vai terases jaunu būvniecību, pārbūvi vai nojaukšanu.


�Atjaunošana – atbilstoši Būvniecības likuma 1. panta ceturtajai daļai, būvdarbi, kuru rezultātā ir nomainīti nolietojušies būves nesošie elementi vai konstrukcijas vai veikti funkcionāli vai tehniski uzlabojumi, nemainot būves apjomu vai nesošo elementu nestspēju. Būve – atbilstoši Būvniecības likuma 1. panta trešajai daļai, būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids.


� Pārbūve – atbilstoši Būvniecības likuma 09.07.2013. 1. panta (9) daļu, būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu. 

